Kuigi Microsofti vihkamine ja tema toodete boikoteerimine kuulub arvutialal hea tooni juurde, ei saa kuidagi mööda ka kasust, mida tema lokaliseerimispoliitika on meile toonud. Nad üldjuhul  teavad, mida teevad, ja see tähendab muuhulgas üsna rangeid keelelisi nõudmisi. 1995. aastal, kui esimese raamatu tellimus tuli, siis oli see tegelikult meie tõlkijatele esimene kokkupuude lääne tehnilise tõlke kultuuriga. Tase oli muidugi veel algeline ja meile tehti tugevaid tehnilisi ja majanduslikke järeleandmisi, millest järgmiste versioonide juures on tasapisi loobutud.